2 Moni soqoni vata, io moni soqoni vata,+Na lewe ni matanitu oni sega ni madua.+2 Ni bera ni vakayacori na ivakaro,Ni bera ni oti na siga me vaka na qanicovuata,Ni bera ni tau vei kemuni na cudru katakata i Jiova,+Ni bera ni yacovi kemuni na siga ni cudru i Jiova,3 Moni vakasaqarai Jiova,+ o kemuni kece na yalomalumalumu e vuravura,Oni vakayacora tiko na nona ivakaro* dodonu.Moni vakasaqara na yalododonu, moni vakasaqara na yalomalumalumu.De oni na vuni kina ena siga ni cudru i Jiova.+4 Na koro o Kesa ena biu tu,O Asikiloni ena vakalalai.+O Asoto ena cemuri ena sigalevu tutu,O Ekironi ena cavuraki.+5 “Oni na rarawa na tiko ena baravi, na matanitu vaKireci!+Ena tau vei kemuni na vosa i Jiova.O iko Kenani na nodra vanua na kai Filisitia, au na vakarusai iko,Me kua ni dua e tiko kina.6 Ena vanua veico na baravi,E tiko kina na nodra toevu na ivakatawanisipi kei na baivatu ni sipi.7 Ena nodra yasayasa na vo ena vuvale i Juta,+Era na kana e kea.Era na davo ena yakavi ena veivale mai Asikiloni.Ni na golevi ira* na nodra Kalou o Jiova,Ena kumuni ira lesu mai na vesu tu.”+8 “Au sa rogoca na veivakalewai nei Moapi+ kei na nodra vosavakacaca na Amoni,+Era vakasewasewani ira na noqu tamata, era vakalevulevui ira ena nodra vanua.+9 O koya gona niu bula dina tiko,” e kaya o Jiova ni lewe vuqa,* na Kalou ni Isireli,“O Moapi ena vakataki Sotoma ga,+O ira na Amoni era na vakataki Komora,+Na vanua ni salato, na qara ni masima, ena lala vakadua.+Era na kovei ira na ivovo ni noqu tamata,Ena taukeni ira na ivovo ni noqu matanitu.10 Qo na ka ena nodra me isosomi ni nodra dokadoka,+Nira veivakanini ra qai vakalevulevui ira vei ira na tamata i Jiova ni lewe vuqa.11 Era na domobulataki Jiova,Ni na vakatawayagataki ira kece na kalou ni vuravura o koya,Era na cuva vua* na lewe ni veiyanuyanu kece ena veimatanitu,+O ira yadua mai na nodra yasana.12 Oni na vakamatei tale ga na kai Iciopea ena noqu iseleiwau.+13 Ena dodoka o koya na ligana ina vualiku me vakarusai Asiria,Ena vakalalai Ninive,+ me mamaca me vaka na vanua talasiga.14 Era na davo kina na qelenimanumanu, na veimataqali manumanu kila kece.*Era na moce na pelikani kei na pokipaini ena bogi ena maliwa ni kena duru.Ena rogo mai na domo ni sere ena katubaleka.Ena vakacacani na kena ilago,Ni na vakaraitaka o koya na kena kau sitari.15 Qo na koro viavialevu e toka welewelei,E kaya tiko e lomana, ‘O yau ga, sega ni dua tale.’Sa na wacava na kena vakalalai,Me nodra idavodavo na manumanu kila!Era na vakalukalu o ira kece na lakosivita, era na kurea na ligadra.”+
fij_Latn